Source: http://sodnapraksa.si/?q=130/2016&database%5BSOVS%5D=SOVS&_submit=i%C5%A1%C4%8Di&order=changeDate&direction=desc&rowsPerPage=20&page=4&id=60992
Timestamp: 2020-05-31 15:48:04+00:00
Document Index: 4066617

Matched Legal Cases: ['sodišče ', 'sodišče ', 'Sodišče ', 'Sodišče ', 'sodišče ', 'sodišče ', 'sodišče ']

ECLI:SI:VSRS:2009:VIII.IPS.186.2009
VS3003819
VDSS Pdp 1589/2008
dovoljenost revizije - denarni zahtevek - razlika v plači - zavrženje revizije
S 1. 10. 2008 so prenehale veljati določbe ZDSS-1 o dopuščeni reviziji (32. člen), zaradi česar Višje delovno in socialno sodišče ni več pristojno za odločanje o tem.
O dopustitvi revizije odloča Vrhovno sodišče na podlagi določb ZPP (tretji odstavek 367. člena ter 367.a do 367.č členi ZPP) na predlog strank. Tožeča stranka takega predloga ni vložila.
1. Sodišče prve stopnje je v pretežnem delu ugodilo tožbenemu zahtevku za plačilo razlike v plači za čas od 1. 3. 2003 do 29. 2. 2007 v skupnem znesku 2.729,41 EUR z zamudnimi obrestmi.
2. Sodišče druge stopnje je pritožbi tožene stranke in stranskega intervenienta ugodilo in tožbeni zahtevek zavrnilo.
3. Zoper pravnomočno sodbo, izdano na drugi stopnji, je tožnica vložila revizijo zaradi bistvene kršitve določb pravdnega postopka pred sodiščem druge stopnje in zaradi zmotne uporabe materialnega prava.
4. V skladu s 375. členom Zakona o pravdnem postopku (ZPP, Ur. l. RS, št. 26/99 in nasl.) je bila revizija vročena Vrhovnemu državnemu tožilstvu Republike Slovenije v Ljubljani ter toženi stranki in stranskemu intervenientu, ki nanjo nista odgovorila.
6. Revizija v premoženjskih individualnih delovnih sporih je dovoljena po določbah ZPP (1. točka 31. člena ZDSS-1), torej glede na vrednost spornega predmeta. Tožba je bila vložena 4. 4. 2008, prvostopna sodba pa je bila izdana 6. 10. 2008, to je po začetku veljavnosti ZPP-D. Na podlagi prvega odstavka 130. člena ZPP-D je zato za presojo o dovoljenosti revizije treba upoštevati določbe tega zakona. Glede na vrednost izpodbijanega dela sodbe revizija ni dovoljena (drugi odstavek 367. člena ZPP).
7. S 1. 10. 2008 so prenehale veljati določbe ZDSS-1 o dopuščeni reviziji (32. člen), zaradi česar Višje delovno in socialno sodišče ni več pristojno za odločanje o tem. O dopustitvi revizije odloča Vrhovno sodišče na podlagi določb ZPP (tretji odstavek 367. člena ter 367.a do 367.č členi ZPP) na predlog strank. Tožeča stranka takega predloga ni vložila.
8. Ker revizija v tej zadevi ni ne dovoljena ne dopuščena, jo je Vrhovno sodišče zavrglo (374. člen ZPP).
Zakon o pravdnem postopku (1999) - ZPP - člen 367, 377
Sklep VIII Ips 533/2007
Sklep VIII Ips 419/2009
VSRS sklep II Ips 81/2015
VDSS sodba in sklep Pdp 1589/2008
P2RvYy02MDk5Mg==